Obert el període d’inscripció per a la XI Volta a Peu contra la Violència de Gènere de Burjassot
2025-07-24

Ja està tot preparat perquè Burjassot marxe, córrega, passege…contra la violència de gènere. Després de l’aturada obligada de l’any passat a causa de la Covid-19, enguany torna encara amb més força una de les activitats més reivindicatives contra aquest tipus de violència, aconsegueix reunir a centenars de veïns i veïnes als carrers del municipi per a dir NO a la violència de genere.

Enguany, la XI Volta a Peu contra la Violència de Gènere, organitzada dins de les accions per a commemorar el Dia Internacional de l’Eliminació de la Violència contra les Dones, tindrà lloc el diumenge 28 de novembre a partir de les 11.00 hores, moment en el qual es donarà l’eixida des de la Plaça de l’Ajuntament per a recórrer els 4km marcats del recorregut.

Les inscripcions, gratuïtes, podran realitzar-se en la web municipal, des del dimarts 16 de novembre a les 9h, en AQUEST ENLLAÇ. Hi ha una disponibilitat de 1.000 dorsals. Tant els dorsals com els obsequis commemoratius es facilitaran a tots els participants el mateix dia de la prova, de 9.00 a 10.00 hores, en la mateixa Plaza de l’Ajuntament.

Les persones inscrites en la prova hauran de portar el dorsal visible en tot moment. A més, l’ús de la mascareta serà obligatori en la Plaça de l’Ajuntament i en el recorregut de la prova sempre que no es puga mantindre la distància de seguretat.

Un any més, la XI Volta a Peu contra la Violència de Gènere està organitzada des de la regidoria d’Igualtat i Feminisme, dirigida per l’alcalde de Burjassot, Rafa García i compta amb la col·laboració de la regidoria d’Esports, dirigida per Juan Gabriel Sánchez.

Des del Consistori, s’anima a tota la ciutadania a participar en aquesta prova solidària en la qual el més important és mostrar la repulsa social contra la violència de gènere i el suport a les víctimes.